
Votisch 


Van Wikipedia 

Dit artikel is gesjreve (of begos) in't Norbiks. Laes hie wie v'r mit de versjillende saorte Limburgs omgaon. 


't Votisch is 'n taal die in Rusland gekald wert dor de Voten en verwaant is an't Estisch. Ze makt deel oet van 
d'r Balto-Finse subgroep van de Finoegrische tale, 't Votisch wert nog in twiee durpe gekald, Krakolye en 
Luzhitsy in't Ki ngisepp district. Op 24 december 2005 sjreef The Economist dat nog ongeveer twintig luuj 
de taal kinne sjpraeke. Vief luuj kalle de taal nog dageleks. Tussje 1926 en 1959 noom 't aantal 
modertaalsjpraekers mit 90% aaf. Ze assimileerden zich tut Russe. 

De taal 


De taal haat 10 kleenkers, die laank en kort, hoeeg en lieeg en dao tussje-in, oetgesjpraoeke kinnen waeere 
en haat sjtimhubbende en sjtimloze medekleenkers. De r is 'n rollende. 't Votisch kint inkel- en mieervoud, 
haat 16 naamvalle, 6 tieje, 3 wies en de actief en de passief vorm. Bezoonder is dat oorzakelekheed in de 
passief vorm sjteet umdat, es gevolg van't gegaeve dat d'r 3de perzoeen verplich is, daodor de passief vorm 
al genog actief en oonperzoeelek wert. De 16 naamvalle vertille dat't Votisch 'n ow taal is want modern tale 
haant zich wat zjuus dat aspect aa-geet sjterk vereenvoudigd en kenmerke zich dor 'n vaol groeeter 
woordesjat es ow tale. 

Varia 


An't Internationaal Songfestival vor Europese minderheedstale 2006 deeg och 'ne groep mit dae in't Votisch 
zong. De Votische muzikaante koese eeges de taal neet mie en besjowde ze es oetgesjtorve. De groeetste 
oorzaak van't verdwijne van de taal zoge zie in't neet oonderwieze in die taal op sjoele. In de Russische 
Federatie zowwe 'n twintigtal tale op oetsjterve sjtoee. 

